open-index/open-wikipedia-markdown huggingface dataset:
Gurbans Gurbanovs

**Gurbans Gurbanovs** (, dzimis ) ir Azerbaidžānas futbola treneris un bijušais futbolists, kurš spēlēja uzbrucēja pozīcijā. Kopš 2008. gada Gurbanovs ir Azerbaidžānas Premjerlīgas komandas *[[Qarabağ FK|Qarabağ]]* galvenais treneris.

Kā spēlētājs pārstāvējis komandas Azerbaidžānā, Gruzijā un Krievijā. Četras reizes uzvarējis Azerbaidžānas Premjerlīgā — vienreiz ar *[[Turan Tovuz]]* un trīs reizes ar Baku "Ņeftči". Azerbaidžānas futbola izlasi pārstāvējis no 1992. līdz 2005. gadam. Izlases rindās viņš 68 mačos guva 14 vārtus. Patreiz Gurbanovs vēljoprojām ir izlases rezultatīvākais spēlētājs.

Kā *[[Qarabağ FK|Qarabağ]]* treneris izcīnījis kopumā 11 Azerbaidžānas Premjerlīgas titulus. No 2017. līdz 2018. gadam bijis Azerbaidžānas izlases treneris.

## Ārējās saites
Džeimijs Gitenss

**Džeimijs Džermeins Baino-Gitenss** (, dzimis ) ir angļu futbolists, kurš spēlē uzbrucēja pozīcijā. Kopš 2025. gada Gitenss spēlē Anglijas Premjerlīgas komandā *[[Chelsea F.C.|Chelsea]]*.

Iepriekš pārstāvējis Vācijas Bundeslīgas komandu Dortmundes "Borussia".

## Ārējās saites
Žuau Pedru

**Žuau Pedru Žunkeira de Žezuss** (, dzimis ) ir Brazīlijas futbolists, kurš spēlē uzbrucēja pozīcijā un pārstāv Brazīlijas futbola izlasi. Kopš 2025. gada Pedru spēlē Anglijas Premjerlīgas komandā *[[Chelsea F.C.|Chelsea]]*.

Iepriekš pārstāvējis Brazīlijas komandu Riodežaneiro "Fluminense", kā arī Anglijas komandas *[[Watford FC|Watford]]* un *[[Brighton & Hove Albion F.C.|Brighton & Hove Albion]]*.

Brazīlijas futbola izlases rindās debitējis 2023. gadā.

## Sasniegumi
**Chelsea**

* FIFA Klubu Pasaules kauss: 2025

## Ārējās saites
Kriss Ričardss

**Kristofers Džefrijs Ričardss** (, dzimis ) ir ASV futbolists, kurš spēlē aizsarga pozīcijā un pārstāv Anglijas futbola izlasi. Kopš 2022. gada Ričardss spēlē Anglijas Premjerlīgas komandā *[[Crystal Palace FC|Crystal Palace]]*.

Iepriekš pārstāvējis Vācijas komandas Minhenes "Bayern" un *[[TSG 1899 Hoffenheim|TSG Hoffenheim]]*.

ASV futbola izlases rindās debitējis 2020. gadā. Pārstāvējis izlasi 2024. gada Copa América un 2025. gada CONCACAF Zelta kausā.

## Sasniegumi
**Bayern Munich**

* Vācijas Bundeslīga: 2019—20
* Vācijas Superkauss: 2020, 2021
* UEFA Superkauss: 2020

**Crystal Palace**

* FA kauss: 2024—25
* FA Community Shield: 2025

## Ārējās saites
Ao Tanaka

**Ao Tanaka** (, dzimis ) ir japāņu futbolists, kurš spēlē pussarga pozīcijā un pārstāv Japānas futbola izlasi. Kopš 2024. gada Tanaka spēlē Anglijas Premjerlīgas komandā *[[Leeds United F.C.|Leeds United]]*.

Iepriekš spēlējis Japānas komandā *[[Kawasaki Frontale]]* un Vācijas komandā *[[Fortuna Düsseldorf]]*.

Japānas futbola izlases rindās debitējis 2019. gadā. Pārstāvējis izlasi 2020. gada vasaras olimpiskajās spēlēs, kā arī 2022. gada FIFA Pasaules kausā.

## Ārējās saites
Selanora

**Selanora** () ir viens no Malaizijas štatiem. Atrodas Rietummalaizijas rietumos Klanas upes ielejā, robežojas ziemeļos ar Peraku, austrumos — ar Pahanu, dienvidos — ar Negerisembilanu, bet rietumos krastus apskalo Malakas šaurums. Kā anklāvi Selanoras teritorijā ir valsts galvasppilsētas Kualalumpura un Putradžaja. Pēc politiskās iekārtas Selanora ir parlamentāra konstitucionālā monarhija; tās galva kopš 2001. gada ir sultāns Šarafudins. Štata galvaspilsēta ir Šahalama, lielākā pilsēta — Petalindžaja, bet sultāna rezidence atrodas Klanā.

## Vēsture
Senākā apdzīvotā vieta Klanas upes ielejā ir Klana, kur atrastie arheoloģiskie artefakti datēti ar 2. gadsimtu p.m.ē. Vēlakos laikos šis apvidus atradās dažādu valdnieku varā, līdz 15. gadsimtā nonāca Melakas sultanātā. Pēc tam, kad 1511. gadā Melaku iekaroja Portugāle, Klanas ieleja nonāca Džohoras sultanātā. 17. gadsimtā Džohoras karā ar Džambi Džohoras sultāns pieaicināja bugu karotājus, kas pēc uzvaras apmetās Klanas ielejā un pakāpeniskie ieguva ievērojamu ietekmi. Tā rezultātā 1765. gadā bugi nodibināja patstāvīgu Selanoras sultanātu ar galvaspilsētu Kualaselanorā.

19. gadsimtā Selanoras ekonomika strauji attīstījās, galvenokāt pateicoties alvas ieguvei. 1874. gadā Selanoras sultās piekrita Lielbritānijas protektorātam un 1895. gadā to iekļāva Federatīvajās Malajas valstīs un Selanoras lielākā pilsēta Kualalumpura kļuva par to galvaspilsētu. 1946. gadā Selanora kļuva par Malajas Savienības daļu, bet 1948. gadā — par Malajas Federācijas daļu, kas 1957. ieguva neatkarību. 1963. gadā Selanora kļuva par Malaizijas štatu. 1974. gadā Kualalumpuru izdalīja no Selanoras štata kā federālo teritoriju un štata galvaspilsētu 1978. gadā pārcēla uz jaunuzbūvēto Šahalamu. Jauno plānoto valsts galvaspilsētu Putradžaju būvēja par federālajiem līdzekļiem un 2001. gadā arī to izdalīja no Selanoras štata par federālo teritoriju.

## Ārējās saites

*
Šahalama

**Šahalama** () ir pilsēta Malaizijā, Selanoras štata galvaspilsēta. Pilsēta atrodas Rietummalaizijas rietumdaļā pie Klanas upes starp ostas pilsētu Klanu rietumos un valsts galvaspilsētu Kualalumpuru austrumos, kuras aglomerācijā Šahalama ietilpst.

## Vēsture
Pilsēta sākta būvēt 1973. gadā bijušo Sunairenamas (*Sungai Renggam*) plantāciju vietā kā Malaizijas pirmā plānotā pilsēta sadarbībā ar ANO pilsētplānošanas speciālistiem. 1974. gadā tai piešķirts pilsētas statuss un nodēvēta valdošā Selanoras sultāna Salahudina Abdulaziza Šaha tēva Alama Šaha vārdā. 1978. gadā Šahalama tika pasludināta par Selanoras galvaspilsētu pēc tam, kad Kualalumpura 1974. gadā tika izdalīta no Selanoras kā federālā teritorija. Sākotnēji Šahalamas platība bija tikai 41,7 km², bet vēlākos gados vairākkārt paplašināta. 2000. gadā Šahalamai piešķīra lielpilsētas statusu.

## Atsauces

## Ārējās saites
Dabas iela

**Dabas iela** ir iela Daugavpilī, Vizbuļu apkaimē. Tā sākas no bezvārda ceļa, kurš ir savienots ar Olu un Astilbju ielu, ved dienvidu virzienā un beidzas savienojumā ar bezvārda ceļu līdz Silu ielai. Dabas ielā ir privātmāju un vasarnīcu apbūve.

Ielas garums ir aptuveni 160 metri, sarkano līniju platums ir no 5 līdz 7 metriem. Visā garumā Dabas iela klāta ar grants segumu, satiksmes kustība norit abos virzienos vienā joslā. Sabiedriskais transports pa Dabas ielu nekursē.

Iela izveidota 1980. gados, bet nosaukums tai piešķirts tikai 2005. gada 25. augustā.

## Ielu savienojumi
Dabas iela ir savienota ar šādām ielām:
* Astilbju iela (savienojums ar bezvārda ceļu)
* Olu iela (savienojums ar bezvārda ceļu)
* Silu iela (savienojums ar bezvārda ceļu)

## Atsauces
Meduma iela

**Meduma iela** ir iela Daugavpilī, Daugavas kreisajā krastā, Grīvas apkaimē. Tā sākas krustojumā ar Lielo ielu, ved dienvidrietumu un rietumu virzienā un beidzas krustojumā ar Gulbju ielu. Meduma ielā ir privātmāju apbūve.

Ielas kopējais garums ir 585 metri, sarkano līniju platums ir no 12 līdz 15 metriem. Visā garumā Meduma iela ir klāta ar grants segumu. Satiksmes kustība atļauta abos virzienos. Sabiedriskais transports pa Meduma ielu nekursē, tuvākā pietura ir 9. minibusu maršruta "Staru iela".

Nosaukums jaunizveidotajai Meduma ielai piešķirts 1957. gadā. Laika gaitā tas nav mainījies.

## Ielu savienojumi
Meduma iela ir savienota ar šādām ielām:
* Lielā iela (T veida krustojums)
* Aptiekas iela (divi T veida krustojumi)
* Oškalna iela
* Vītolu iela (T veida krustojums)
* Staru iela
* Skuju iela
* Blaumaņa iela
* Gulbju iela (T veida krustojums)

## Atsauces
Petalindžaja

**Petalindžaja** () ir pilsēta Malaizijā, Selanoras štata lielākā apdzīvotā vieta. Pilsēta atrodas Rietummalaizijas rietumos Klanas upes ielejā starp štata galvaspilsētu Šahalamu rietumos, Subandžaju dienvidos un valsts galvaspilsētu Kualalumpuru austrumos, kuras aglomerācijā Petalindžaja ietilpst.

Pilsēta sākta attīstīt 1954. gadā kā pārapdzīvotās Kualalumpuras piepilsēta. 1977. gadā izveidota patstāvīga municipalitāte, bet 2006. gadā tai piešķirts lielpilsētas statuss.

## Atsauces

## Ārējās saites
Subandžaja

**Subandžaja** () ir pilsēta Malaizijā, Selanoras štatā. Pilsēta atrodas Rietummalaizijas rietumos Klanas upes krastos starp štata galvaspilsētu Šahalamu rietumos, Petalindžaju ziemeļos un valsts galvaspilsētu Kualalumpuru austrumos, kuras aglomerācijā Subandžaja ietilpst.

Pilsēta sākta attīstīt 1974. gadā bijušo kaučuka plantāciju teritorijā kā galvaspilsētas Kualalumpuras piepilsēta. 1997. gadā izveidota patstāvīga municipalitāte, bet 2020. gadā tai piešķirts lielpilsētas statuss. Subandžaja ir galvenokārt dzīvojamā piepilsēta ar vairākām rekreācijas un izklaides zonām. 

## Atsauces

## Ārējās saites
Klana (upe)

**Klana** () ir upe Dienvidaustrumāzijā, Malaizijā. Sākas Titivansas grēdā uz Selanoras un Pahanas robežas, plūst dienvidrietumu virzienā pa urbanizētu ieleju. Ieplūst Malakas šaurumā Klanas pilsētā. Upes ielejā atrodas Kualalumpuras aglomerācija ar piepilsētām Petalindžaju, Subandžaju, Šahalamu un Klanu. Upe stipri piesārņota. Tās paliene ievērojami sašaurināta un apbūvēta, kas bieži noved pie plūdiem. Upes augštecē izbūvēti divi aizsprosti, kas nodrošina Kualalumpuras aglomerāciju ar ūdeni un mazina plūdu riskus.

## Atsauces

## Ārējās saites
Kūrorta iela (Daugavpils)

**Kūrorta iela** ir iela Daugavpilī, Mežciema apkaimē. Kūrorta iela sākas krustojumā ar Dienvidu ielu, ved ziemeļaustrumu un austrumu virzienā un beidzas strupceļā. Kūrorta ielā ir savrupmāju apbūve.

Ielas kopējais garums ir aptuveni 130 metri, sarkano līniju platums ir 8 metri. Visā garumā Kūrorta iela ir klāta ar asfalta segumu. Satiksmes kustība atļauta vienā joslā abos virzienos. Sabiedriskais transports pa Kūrorta ielu nekursē, tuvākā pietura ir "Mežciems" Daugavas ielā.

Tagadējais ielas nosaukums ir zināms no 1950. gadu beigām un kopš tā laika nav mainījies.

## Ielu savienojumi
Kūrorta iela ir savienota ar šādām ielām:
* Dienvidu iela (T veida krustojums)

## Atsauces
Titivansa

**Titivansa** () vai **Sankālākhīrī** (, *Thio Khao Sankalakhiri*) ir kalnu grēda Malakas pussalā Dienvidaustrumāzijā, administratīvi ietilpst Malaizijas kontinentālajā rietumu daļā un ziemeļos iestiepjas Taizemes dienvidos. Stiepjas 480 km garumā ziemeļu—dienvidu virzienā no Kra zemesšauruma ziemeļos līdz Melakai dienvidos, sadalot pussalu divos piekrastes reģionos. Uz austrumiem no Titivansas atzarojas Tahana grēda, kas tālāk savienojas ar Austrumu grēdu. Titivansas augstākā virsotne ir Korbu kalns  vjl uz Kelantanas un Perakas robežas. Grēda veidota galvenokārt no granītiem. Titivansas grēdā sākas visas galvenās pussalas upes — Pahana, Peraka, Kelantana, Klana un Muara. Grēda lielākoties klāta ar tropiskajiem lietusmežiem. Lielā daļā grēdas abās valstīs izveidotas vairākas aizsargājamās dabas teritorijas.

## Atsauces

## Ārējās saites
Jaroslavļas sacelšanās

thumb|Jaroslavļas aplenkuma shēma.
**Jaroslavļas sacelšanās** bija sacelšanās pret Ļeņina valdību, kas bija noslēgusi Brestļitovskas miera līgumu ar Vāciju. Tā notika no 1918. gada 6. līdz 21. jūlijam Jaroslavļas, Ribinskas un Muromas pilsētās Krievijā. 

## Norise
Sacelšanās dalībnieku kodolu veidoja Borisa Savinkova vadītās "Dzimtenes un brīvības aizsardzības savienības" (*Союз защиты Родины и Свободы*) locekļi un atvaļinātie virsnieki, kuriem piebiedrojās aptuveni seši tūkstoši civiliedzīvotāju. Sacelšanās dalībnieki pieteica karu Vācijai un 6. jūlija naktī ieņēma vairākus stratēģiskus mērķus, arestēja Jaroslavas vadošos boļševikus, vairākus no viņiem nogalināja, tostarp Jarolavļas guberņas izpildkomitejas priekšēdētāju Nahimsonu. Dumpinieku mērķis bija dot atbalstu Čehoslovāku korpusam Pievolgas reģionā un franču desantam Arhangeļskā. 

Boļševiku pretuzbrukums sākās nākamajā naktī, taču nemierniekiem izdevās to atvairīt. Sarkanā armija aplenca pilsētu un pēc nedēļas sāka pilsētas vēsturiskā centra bombardēšanu ar artilērijas un lidmašīnu atbalstu. Sacelšanās dalībnieki padevās 21. jūlijā pilsētā esošajiem vācu karagūstekņiem, tomēr vācieši viņus nodeva Sarkanajai armijai. Apmēram 350 virsniekus nekavējoties sodīja ar nāvi.

1. augustā Antantes karaspēka vienība ieņēma Arhangeļskas ostu.

## Kauju dalībnieki
### Balto pusē
* Frīdrihs Briedis
* Kārlis Goppers 
* Aleksandrs Kociņš
* Jānis Skujiņš
* Jānis Ezeriņš
### Sarkano pusē
* Semjons Nahimsons 
* Fricis Labrencis 
* Alberts Lapiņš
* Konstantīns Neimanis 
* Jānis Pētersons

## Sabombardētās ēkas

Yaroslavl-photo142.jpg|
1918 yaroslavl destructed orthodox church.jpg
Yar annunciation 3.jpg|
Yaroslavl-Ilyino-Tihvinskaya cerkov-1918.jpg
Yaroslavl-old-photo119.jpg
Yaroslavl-Uspensky sobor-1918.JPG
Гостиный двор в 1918 году.jpg


## Atsauces
Kaiju iela (Daugavpils)

**Kaiju iela** ir iela Daugavpilī, Mežciema apkaimē. Tā sākas krustojumā ar Alberta un Meža ielu, ved austrumu virzienā un beidzas krustojumā ar Plāteru ielu. Kaiju ielā ir savrupmāju apbūve, bet tās pārnumuru (dienvidu) puse ir pārsvarā neapbūvēta.

Ielas kopējais garums ir aptuveni 300 metri, sarkano līniju platums ir no 9 līdz 13 metriem. Visā garumā Kaiju iela ir klāta ar grants segumu. Satiksmes kustība atļauta vienā joslā abos virzienos. Sabiedriskais transports pa Kaiju ielu nekursē.

Latvijas PSR laikā ielas nosaukums bija **Uricka iela**, Pēterpils Ārkārtas komisijas ("Čekas") pirmā vadītāja  vārdā. Tagadējais nosaukums piešķirts ielai pēc Latvijas neatkarības atjaunošanas.

## Ielu savienojumi
Kaiju iela ir savienota ar šādām ielām:
* Alberta iela
* Meža iela
* Plāteru iela (T veida krustojums)

## Atsauces
Klana

**Klana** () ir ostas pilsēta Malaizijā, Selanoras štata karaliskā galvaspilsēta un otra lielākā pilsēta. Klana atrodas Rietummalaizijas rietumos pie Klanas upes ietekas Malakas šaurumā  no valsts galvaspilsētas Kualalumpuras, kuras aglomerācijā Klana faktiski ietilpst. Klanas osta ir 12. noslogotākā pārkraušanas osta un 12. noslogotākā konteineru osta pasaulē.

## Vēsture
Klana ir sena apdzīvota vieta, kur atrastie arheoloģiskie artefakti datēti ar 2. gadsimtu p.m.ē. Pilsētas atrašanās vieta ar alvu bagātās Klanas upes ielejas izejā uz jūru kopš seniem laikiem nodrošināja tai stratēģisku nozīmību. Dažādos vēstures avotos minēta kopš 11. gadsimta. 15. gadsimtā Klana bija Melakas sultanāta pakļautībā. Pēc sultanāta krišanas portugāļu rokās Klanu kontrolēja Džohoras sultāns. 17. gadsimtā Klanas ielejā apmetās bugi, kas 1765. gadā nodibināja Selanoras sultanātu. 19. gadsimtā sakarā ar augošo alvas pieprasījumu pasaulē Klana sāka strauji attīstīties. No 1868. līdz 1880. gadam Klanas piepilsēta Džugra bija faktiskā Selanoras galvaspilsēta. 1880. gadā Selanoras galvaspilsētu pārcēla uz Kualalumpuru, bet Klana palika sultāna rezidence. 1901. gadā tika uzbūvēta jaunā Klanas osta (*Port Klang*). No 1974. līdz 1977. gadam Klana bija faktiskā Selanoras galvaspilsēta līdz Šahalamas oficiālajai inaugurācijai. 2023. gadā Klanai piešķīra lielpilsētas statusu.

## Atsauces

## Ārējās saites
Skuju iela (Daugavpils)

**Skuju iela** ir iela Daugavpilī, Daugavas kreisajā krastā, Grīvas apkaimē. Tā sākas krustojumā ar Gaujas ielu, ved dienvidu virzienā un beidzas krustojumā ar Dostojevska ielu. Skuju ielā ir privātmāju apbūve.

Ielas kopējais garums ir 325 metri, sarkano līniju platums ir 11 metri. Visā garumā Skuju iela ir klāta ar grants segumu. Satiksmes kustība atļauta abos virzienos. Sabiedriskais transports pa Skuju ielu nekursē, tuvākā pietura ir 9. minibusu maršruta "Staru iela".

Nosaukums jaunizveidotajai Skuju ielai piešķirts 1957. gadā. Laika gaitā tas nav mainījies.

## Ielu savienojumi
Skuju iela ir savienota ar šādām ielām:
* Gaujas iela (T veida krustojums)
* Meduma iela
* Dostojevska iela (T veida krustojums)

## Atsauces

## Skatīt arī
* Egļu iela (Daugavpils)
Lielas un mazas radības

**"Lielas un mazas radības"** () ir Apvienotās Karalistes televīzijas seriāls, kura darbība norisinās 1930. un 1940. gados Anglijas ziemeļos un tā pamatā ir autobiogrāfiskā grāmatu sērija par Jorkšīras veterinārārstu, kuras autors ir britu vetārsts un rakstnieks Džeimss Heriots. Seriāls, ko *Playground Entertainment* producē kanālam *[[Channel 5]]*, ir jauna Heriota darbu televīzijas adaptācija, kas ir līdzīgs tāda paša nosaukuma BBC1 seriālam, ko pārraidīja no 1978. līdz 1990. gadam, un vairākām citām filmām un televīzijas seriāliem, kuru pamatā ir Džeimsa Heriota romāni. Seriālu filmē Jorkšīrā, Anglijā.

Seriālam iznākušas 6 sezonas (42 sērijas). "Lielas un mazas radības" pirmizrāde kanālā *Channel 5* notika 2020. gada 1. septembrī. 2025. gada augustā ziņots par 6. sezonas filmēšanas beigām, sezona tiks pirmizrādīta 2026. gadā. Seriālu Latvijā pārraida LTV1 un *[[Epic Drama]]*.

## Sižets
Seriāla sižets ir par veterinārārstu trijotni, kas sākot no 1930. gadu beigām strādā Jorkšīrā. Ekscentriskais Zigfrīds Fārnons nolīgst Džeimsu Heriotu darbam veterinārajā praksē Skeldeilas namā. Zigfrīdam un Džeimsam darbā palīdz arī Zigfrīda jaunākais brālis Tristans un Skeldeilas nama mājsaimniece Holas kundze.

## Lomās
* Semjuels Vests — Zīgfrīds Fārnons, veterinārārsts un Skeldeilas nama īpašnieks
* Anna Meidelija — Odrija Hola, Skeldeilas nama mājsaimniece
* Nikolass Ralfs — Džeimss Heriots, veterinārārsts
* Kalums Vudhauss — Tristans Fārnons, Zigfrīda jaunākais brālis (1.—3. sezona, 5. sezona—pašlaik)
* Reičela Šentone — Helēna Oldersone, vēlāk Helēna Heriota, zemnieka meita; viņa un Džeimss iemīlas un galu galā apprecas
* Džeimss Entonijs-Rouzs — Ričards Kārmodijs (4.—5. sezona)
* Daiena Riga (1. sezona), vēlāk Patrīcija Hodža (2. sezona—pašlaik) — Pamfrijas kundze, bagāta dāma un pekiniešu šķirnes suņa Trikija Vū īpašniece

## Sezonas

## Atsauces

## Ārējās saites
Pedru

**Pedru** var būt:

* Pedru I (*Pedro I*; 1798—1834) — Brazīlijas Impērijas dibinātājs un tās pirmais valdnieks;
* Pedru II (*Pedro II*; 1825—1891) — Brazīlijas Impērijas imperators;
* Pedru V (*Pedro V*; 1837—1861) — Portugāles karalis;
* Žuau Pedru (*João Pedro*; 2001) — Brazīlijas futbolists.

## Skatīt arī
* Pedro
Negerisembilana

**Negerisembilana** () ir viens no Malaizijas štatiem. Atrodas Rietummalaizijas rietumos, robežojas ziemeļrietumos ar Selanoru, ziemeļaustrumos — ar Pahanu, dienvidaustrumos — ar Džohoru, dienvidos — ar Melaku, bet dienvidrietumos krastus apskalo Malakas šaurums. Pēc politiskās iekārtas Negerisembilana ir parlamentāra konstitucionālā monarhija; tās galva kopš 2008. gada ir Tuanku Muhrizs. Štata galvaspilsēta un lielākā apdzīvotā vieta ir Serembana, bet sultāna rezidence atrodas Serimenanti.

## Vēsture
Negerisembilanas apvidus atradies dažādu valdnieku varā, līdz 15. gadsimtā nonāca Melakas sultanātā. Pēc tam, kad 1511. gadā Melaku iekaroja Portugāle, apvidus nonāca Džohoras sultanātā, no kura tas pārņēma matrilineārās mantošanas tradīciju. Negerisembilanas kā patstāvīgas politiskas vienības dibināšanas laikā 18. gadsimta otrajā pusē sākotnēji bija brīva deviņu valdnieku (*luak*) konfederācija, no kā arī cēlies nosaukums *Negeri Sembilan* — ‘deviņas ciltis’. Par pirmo Negerisembilanas valdnieku 1773. gadā kļuva minankabavu augstmanis Radža Mahmuds, ko akceptēja Džohoras sultāns. Atšķirībā no citām Malaizijas monarhijām Negerisembilanas valdnieka tituls nav sultāns, bet *Yang di-Pertuan Besar* — ‘Tas, kurš ir kļuvis par lielo kungu’, un tas ir vēlēts tituls — valdnieku ievēl štata teritoriālo vadoņu padome Undani (*Undang Yang Empat*).

1874. gadā Negerisembilanas valdnieks piekrita Lielbritānijas protektorātam un 1895. gadā to iekļāva Federatīvajās Malajas valstīs. 1946. gadā Negerisembilana kļuva par Malajas Savienības daļu, bet 1948. gadā — par Malajas Federācijas daļu, kas 1957. ieguva neatkarību. 1963. gadā Negerisembilana kļuva par Malaizijas štatu.

## Ārējās saites

*
Līvānu iela (Daugavpils)

**Līvānu iela** ir iela Daugavpilī, Jaunbūves apkaimē. Tā sākas krustojumā ar Kauņas ielu, ved austrumu virzienā un beidzas krustojumā ar Ventspils ielu. Par Līvānu ielas turpinājumu var uzskatīt Aizputes ielu.

Līvānu ielā ir savrupmāju apbūve. Ielas garums ir 122 metri, sarkano līniju platums ir 21 metrs. Visā garumā Līvānu iela ir klāta ar grants segumu, satiksmes kustība atļauta abos virzienos divās joslās. Sabiedriskais transports pa Līvānu ielu nekursē.

Ielas sākotnējais nosaukums bija **Nikolaja iela** (). 1924. gada 14. jūlijā to pārdēvēja par **Līvānu ielu**, un šis nosaukums laika gaitā nav mainījies.

## Ielu savienojumi
Līvānu iela ir savienota ar šādām ielām:
* Kauņas iela (T veida krustojums)
* Ventspils iela
* Aizputes iela / Grodņas iela (savienojums ar bezvārda ceļu)

## Atsauces
Kalmju iela (Daugavpils)

**Kalmju iela** ir iela Daugavpilī, Daugavas kreisajā krastā, Grīvas apkaimē. Tā sākas krustojumā ar Baznīcas ielu pretī Grīvas katoļu baznīcai, ved ziemeļaustrumu virzienā un beidzas strupceļā. Kalmju ielā ir privātmāju apbūve.

Ielas garums ir aptuveni 90 metri, sarkano līniju platums ir no 5 līdz 9 metriem. Visā garumā iela ir klāta ar grants segumu, satiksmes kustība atļauta abos virzienos. Sabiedriskais transports pa Kalmju ielu nekursē.

Nosaukums jaunizveidotajai Kalmju ielai (sākotnēji saukta arī par šķērsielu) piešķirts 1957. gadā un laika gaitā nav mainījies.

## Ielu savienojumi
Kalmju iela ir savienota ar šādām ielām:
* Baznīcas iela (T veida krustojums)

## Atsauces
Serimenanti

**Serimenanti** () ir neliela pilsētiņa Malaizijā, Negerisembilanas štata karaliskā galvaspilsēta. Tā atrodas Rietummalaizijas dienvidrietumu daļā Kualapilahas apriņķī Titivansas austrumu pakājē  no štata administratīvās galvaspilsētas Serembanas un  no valsts galvaspilsētas Kualalumpuras.

## Vēsture
Apdzīvota vieta zināma kopš 15. gadsimta. Kopš 1773. gada tā ir Negerisembilanas valdnieka rezidence. Šeit deviņi vietējie valdnieki noslēdza vienošanos par Negerisembilanas dibināšana, ko dažkārt dēvē par Serimenanti konfederāciju.

## Ārējās saites
Pēteris Viņķelis

**Pēteris Viņķelis** (dzimis 1966. gada 27. decembrī Rīgā) ir latviešu psihologs un politiķis. Partijas "Vienotība" biedrs, Rīgas domes deputāts (2013—2015), tad "Kustība Par!" padomes (2017) un valdes (2021) loceklis. Politiķa Jura Viņķeļa brālis. 

Studēja psiholoģiju Maskavas Valsts universitātē, strādāja par Latvijas Radio korespondentu Maskavā, tad par Latvijas vēstniecības Maskavā preses sekretāru un pirmo sekretāru. Akadēmiskās vienības "Austrums" loceklis. 1995. gadā Viņķeli iecēla par Latvijas Ārlietu ministrijas Starptautiskās drošības politikas departamenta vadītāju. No 1998. līdz 2002. gadam viņš bija padomnieks Latvijas vēstniecībā Vašingtonā, no 2001. līdz 2003. gadam Latvijas Ministru Prezidenta Einara Repšes padomnieks. 2003. gadā kļuva par  Sorosa fonda — Latvijā direktora vietnieku.

No 2009. gada bija Eiropas Parlamenta deputātes Sandras Kalnietes padomnieks, Rīgas domes deputāts, no 2019. gada Ivara Ijaba padomnieks.

## Atsauces
Medņu iela (Daugavpils)

**Medņu iela** ir iela Daugavpilī, Viduspoguļankas apkaimē. Tā sākas krustojumā ar Liepziedu ielu, stiepjas ziemeļaustrumu virzienā un beidzas krustojumā ar Liliju ielu. Medņu ielā ir privātmāju apbūve.

Ielas kopējais garums ir aptuveni 620 metri, sarkano līniju platums ir no 6 līdz 12 metriem. Visā garumā Medņu iela klāta ar grants segumu. Satiksmes kustība norit vienā joslā abos virzienos. Sabiedriskais transports pa Medņu ielu nekursē.

Ielas sākotnējais nosaukums bija **Smilšu iela**. 1957. gadā iela ieguva tagadējo nosaukumu, kurš vairs nav mainījies.

## Ielu savienojumi
Medņu iela ir savienota ar šādām ielām:
* Liepziedu iela (T veida krustojums)
* Liliju iela (T veida krustojums)
* Zaru iela
* Jersikas iela
* Omskas iela
* Liliju iela (otro reizi)

## Atsauces
Dzērvju iela (Daugavpils)

**Dzērvju iela** ir iela Daugavpilī, Daugavas kreisajā krastā, Grīvas apkaimē. Tā sākas krustojumā ar Upes ielu, ved dienvidaustrumu virzienā un beidzas krustojumā ar Amatu ielu. Dzērvju ielā ir privātmāju apbūve, bet tās pārnumuru (dienvidu) puse ir pārsvarā neapbūvēta zemā reljefa dēļ.

Ielas kopējais garums ir aptuveni 252 metri, sarkano līniju platums ir 12 metri. Visā garumā iela ir klāta ar grants segumu, satiksmes kustība norit abos virzienos. Sabiedriskais transports pa Dzērvju ielu nekursē.

Dzērvju iela izveidota 1950. gados, tās nosaukums laika gaitā nav mainījies.

## Ielu savienojumi
Dzērvju iela ir savienota ar šādām ielām:
* Upes iela (T veida krustojums)
* Amatu iela (T veida krustojums)

## Atsauces
Caunu iela (Daugavpils)

**Caunu iela** ir iela Daugavpilī, Viduspoguļankas apkaimē. Tā sākas strupceļā pirms krustojuma ar Zaru ielu, ved ziemeļaustrumu virzienā un beidzas krustojumā ar Ventas ielu. Caunu ielā ir privātmāju apbūve.

Ielas garums ir aptuveni 270 metri, sarkano līniju platums ir 12 metri. Visā garumā Caunu iela ir klāta ar grants segumu. Satiksmes kustība atļauta abos virzienos. Sabiedriskais transports pa Caunu ielu nekursē, tuvākā pietura ir "Vāveru iela" Ventas ielā.

Caunu ielas sākotnējais nosaukums bija **Kapu iela**. 1957. gadā iela ieguva tagadējo nosaukumu, kurš vairs nav mainījies.

## Ielu savienojumi
Caunu iela ir savienota ar šādām ielām:
* Zaru iela
* Nīcgales iela (trijstūrveida krustojums)
* Ventas iela (T veida krustojums)

## Atsauces
Serembana

**Serembana** () ir pilsēta Malaizijā, Negerisembilanas štata galvaspilsēta. Pilsēta atrodas Rietummalaizijas dienvidrietumu daļā Lingi upes krastos  no valsts galvaspilsētas Kualalumpuras.

## Vēsture
Sena apdzīvota vieta, kas kā **Suneiudžona** (*Sungei Ujong*) zināma kopš 15. gadsimta. Mūsdienu pilsēta ar tagadējo nosaukumu pastāv kopš 1840. gadiem un attīstījusies kā alvas raktuvju centrs. Lielpilsētas statuss kopš 2020. gada.

## Ārējās saites

*
Nīcgales iela (Daugavpils)

**Nīcgales iela** ir iela Daugavpilī, Viduspoguļankas apkaimē. Tā sākas krustojumā ar Caunu ielu, ved ziemeļrietumu virzienā un beidzas krustojumā ar Ventas ielu. Nīcgales ielā ir privātmāju apbūve.

Ielas garums ir aptuveni 175 metri. Visā garumā Nīcgales iela ir klāta ar grants segumu. Satiksmes kustība atļauta abos virzienos. Sabiedriskais transports pa Nīcgales ielu nekursē, tuvākā pietura ir "Vāveru iela" Ventas ielā.

Nīcgales ielas nosaukums ir zināms no Latvijas PSR gadiem un kopš tā laika nav mainījies.

## Ielu savienojumi
Nīcgales iela ir savienota ar šādām ielām:
* Caunu iela (trijstūrveida krustojums)
* Zaru iela (savienojums ar bezvārda ceļu)
* Ventas iela / Preiļu iela

## Atsauces
Igo Ekitike

**Igo Ekitike** (, dzimis ) ir franču futbolists, kurš spēlē uzbrucēja pozīcijā. Kopš 2025. gada Ekitike spēlē Anglijas Premjerlīgas komandā *[[Liverpool FC|Liverpool]]*.

Iepriekš pārstāvējis Francijas komandas *[[Stade de Reims|Reims]]* un Parīzes "Saint-Germain", Dānijas komandu *[[Vejle Boldklub]]* un Vācijas komandu Frankfurtes "Eintracht".

## Sasniegumi
**Paris Saint-Germain**

* Francijas futbola 1. līga: 2022—23, 2023—24

## Ārējās saites
Konors Bredlijs

**Konors Bredlijs** (, dzimis ) ir Ziemeļīrijas futbolists, kurš spēlē labās malas aizsarga pozīcijā un pārstāv Ziemeļīrijas futbola izlasi. Kopš 2021. gada Bredlijs spēlē Anglijas Premjerlīgas komandā *[[Liverpool FC|Liverpool]]*.

No *[[Liverpool FC|Liverpool]]* komandas 2022.—2023. gada sezonā ticis izīrēts *[[Bolton Wanderers F.C.|Bolton Wanderers]]*.

Ziemeļīrijas futbola izlases rindās debitējis 2021. gadā.

## Sasniegumi
**Liverpool**

* Anglijas Premjerlīga: 2024—25
* FA kauss: 2021—22
* Anglijas Līgas kauss: 2021—22, 2023—24

## Ārējās saites
Plantārais fascīts

**Plantārais fascīts** ir plantārās fascijas, kas ir saistauds, kas atbalsta pēdas velvi, slimība. Tas izraisa sāpes papēdī un pēdas apakšdaļā, kas parasti ir visspēcīgākās, sperot pirmos soļus dienā vai pēc atpūtas perioda. Sāpes bieži izraisa arī pēdas un pirkstu saliekšana uz augšu pret apakšstilbu. Sāpes parasti rodas pakāpeniski, un aptuveni trešdaļā gadījumu tās skar abas pēdas.

Plantārā fascīta cēlonis nav pilnībā skaidrs. Riska faktori ir pārslodze, piemēram, ilgstoša stāvēšana, palielināta fiziskā slodze un aptaukošanās. Tas ir saistīts arī ar pēdas ieliekšanos uz iekšu, saspringtu Ahilleja cīpslu un mazkustīgu dzīvesveidu. Nav skaidrs, vai plantārā fascīta izraisīšanā ir nozīme papēža piešiem, lai gan tie bieži ir sastopami cilvēkiem ar šo slimību. Plantārais fascīts ir saites stiprinājuma vietas slimība kaulā, kurai ir raksturīgi mikro plīsumi, kolagēna sabrukšana un rētas. Tā kā iekaisumam ir nebūtiska loma, pārskata pētījumā ir ierosināts to pārdēvēt par **plantāro fasciozi**. Diagnozes pamatā parasti ir simptomu izpausmes; neskaidrību gadījumā dažkārt noder ultraskaņas diagnostika. Citas diagnozes ar līdzīgiem simptomiem ir osteoartrīts, ankilozējošais spondilīts, papēža spilventiņa sindroms un reaktīvais artrīts.

Lielākā daļa plantārā fascīta gadījumu laika gaitā un ar konservatīvām ārstēšanas metodēm izzūd. Pirmajās nedēļās pacientiem parasti ieteicams atpūsties, mainīt savas aktivitātes, lietot pretsāpju līdzekļus un izstaipīties. Ja ar to nepietiek, var būt nepieciešama fizioterapija, ortozes, šinu lietošana vai steroīdu injekcijas. Ja šie pasākumi nav efektīvi, papildu pasākumi var ietvert ekstrakorporālo triecienviļņu terapiju vai ķirurģisku iejaukšanos.

No papēža sāpēm cieš no 4% līdz 7% iedzīvotāju: aptuveni 80% no tām ir saistītas ar plantāro fascītu. Aptuveni 10% cilvēku dzīves laikā piedzīvo šo slimību. Tā kļūst biežāka ar vecumu. Nav skaidrs, vai viens dzimums ir skarts vairāk nekā otrs.

## Atsauces

## Ārējās saites
Kučina

**Kučina** () ir pilsēta Malaizijā, Saravakas štata galvaspilsēta un lielākā apdzīvotā vieta. Pilsēta atrodas Kalimantānas salas ziemeļrietumos pie Saravakas upes ietekas Dienvidķīnas jūras Datu līcī. Nozīmīgs Malaizijas austrumdaļas rūpniecības, finanšu, kultūras un transporta centrs. Pašvaldību ziņā Kučina ir sadalīta divās — Ziemeļkučina upes kreisajā krastā un Dienvidkučina labajā krastā; katrai no pašvaldībām ir savs mērs. Abas Kučinas, kā arī Padavanas un Kotasamarahas municipalitātes ietilpst Kučinas apriņķī.

## Vēsture
Pilsētu 1827. gadā dibināja Brunejas sultāna pārstāvis un tā kļuva par Brunejas impērijā ietilpstošās Saravakas trešo galvaspilsētu. Vietējie malajiešu un dajaku cilšu vadoņi sacēlās un 1840. gadā Brunejas premjerministrs Radža Muda Hašims nolīga Indijā dzimušo britu karavīru un piedzīvojumu meklētāju Džeimsu Bruku, ar kura palīdzību sacelšanās tika apspiesta. Pateicībā par sacelšanās apspiešanu 1841. gadā Bruks tika iecelts par Saravakas valdnieku ar radžas titulu un Kučina kļuva par galvaspilsētu. Pēc Džeimsa Bruka par Saravakas valdnieku kļuva viņa brāļadēls Čārlzs Bruks un vēlāk dēls Čārlzs Veins Bruks.

Kā galvaspilsēta Kučina strauji attīstījās — tika izbūvēta kanalizācija, uzbūvēta slimnīca, cietums, cietoksnis, tirgus u.c. Pilsētas attīstību sekmēja arī antimona rūdas atradnes Saravakas upes augštecē. 2. pasaules kara laikā pilsētu okupēja Japānas karaspēks, bet tā palika nenopostīta. 1988. gadā Kučinai piešķīra lielpilsētas statusu.

## Atsauces

## Ārējās saites
Riko Lūiss

**Riko Marks Lūiss** (, dzimis ) ir angļu futbolists, kurš spēlē aizsarga pozīcijā un pārstāv Anglijas futbola izlasi. Kopš 2022. gada Lūiss spēlē Anglijas Premjerlīgas komandā *[[Manchester City F.C.|Manchester City]]*.

Ar *Manchester City* komandu divas reizes uzvarējis Premjerlīgā, kā arī 2023. gadā uzvarējis UEFA Čempionu līgā.

Anglijas futbola izlases rindās debitējis 2023. gadā.

## Sasniegumi
**Manchester City**

* Anglijas Premjerlīga: 2022—23, 2023—24
* FA kauss: 2022—23
* FA Community Shield: 2024
* UEFA Čempionu līga: 2022—23
* UEFA Superkauss: 2023
* FIFA Klubu Pasaules kauss: 2023

## Ārējās saites
Štefans Ortega

**Štefans Ortega** (, dzimis ) ir vāciešu futbolists, kurš spēlē vārtsarga pozīcijā. Kopš 2026. gada Ortega pārstāv Anglijas Premjerlīgas komandu *[[Nottingham Forest]]*.

Iepriekš pārstāvējis Vācijas komandas Bīlefeldes "Arminia" un *[[TSV 1860 Munich|1860 Munich]]*, kā arī Anglijas komandu *[[Manchester City F.C.|Manchester City]]*.

## Sasniegumi
**Manchester City**

* Anglijas Premjerlīga: 2022—23, 2023—24
* FA kauss: 2022—23
* FA Community Shield: 2024
* UEFA Čempionu līga: 2022—23
* UEFA Superkauss: 2023
* FIFA Klubu Pasaules kauss: 2023

## Ārējās saites
Maliks Tšau

**Maliks Tšau** (, dzimis ) ir Vācijas futbolists, kurš spēlē aizsarga pozīcijā un pārstāv Vācijas futbola izlasi. Kopš 2025. gada Tšau spēlē Anglijas Premjerlīgas komandā *[[Newcastle United FC|Newcastle United]]*.

Iepriekš spēlējis Vācijas komandā Gelzenkirhenes "Schalke 04" un Itālijas komandā *[[AC Milan]]*.

Vācijas futbola izlases rindās debitējis 2023. gadā.

## Sasniegumi
**Schalke 04**

* Vācijas 2. Bundeslīga: 2021—22

**AC Milan**

* Supercoppa Italiana: 2024—25

## Ārējās saites
Denniss Cirkins

**Denniss Cirkins** (, dzimis ) ir angļu futbolists, kurš spēlē kreisās malas aizsarga pozīcijā. Kopš 2021. gada Cirkins pārstāv Anglijas Premjerlīgas komandu *[[Sunderland AFC|Sunderland]]*.

Cirkins dzimis Dublinā, Īrijā, viņa vecāki ir no Latvijas. Uzaudzis *[[Tottenham Hotspur F.C.|Tottenham Hotspur]]* akadēmijā, bet 2021. gadā pārcēlies uz *[[EFL League One|League One]]* komandu *[[Sunderland AFC|Sunderland]]*. Savā pirmajā sezonā palīdzējis komandai iekļūt Anglijas čempionātā, bet 2025. gadā jau Anglijas Premjerlīgā.

Pārstāvējis Anglijas jauniešu futbola izlases.  saņēmis izsaukumu uz Latvijas futbola izlasi.

## Atsauces

## Ārējās saites
Agate Krista

**Agate Krista** (agrāk **Agate Brence**; dzimusi ) ir latviešu aktrise. Kopš 2022. gada ir Jaunā Rīgas teātra aktrise.

2022. gadā izturēja konkursu uz Jaunā Rīgas teātra aktierkursu, ko vadīja Alvis Hermanis, un pēc tam veiksmīgi tika uzņemta teātra trupā.

Filmējusies filmā *[[Shoal]]* (2022), kur bijusi arī scenārija autore, kā arī "Dieva suns" (2025). 

## Atsauces

## Ārējās saites
Rajans Šerki

**Matiss Rajans Šerki** (, dzimis ) ir franču futbolists, kurš spēlē pussarga pozīcijā un pārstāv Francijas futbola izlasi. Kopš 2025. gada Šerki spēlē Anglijas Premjerlīgas komandā *[[Manchester City F.C.|Manchester City]]*.

Iepriekš pārstāvējis Francijas komandu Lionas "''Olympique''".

Francijas futbola izlases rindās debitējis 2025. gadā. Pārstāvējis izlasi 2024. gada vasaras olimpiskajās spēlēs, kur izcīnījis sudraba medaļu.

## Sasniegumi
**Francija**

* Olimpisko spēļu sudraba medaļa: 2024

## Ārējās saites
Miri

**Miri** () ir pilsēta Malaizijā, Saravakas štata otra lielākā apdzīvotā vieta. Pilsēta atrodas Kalimantānas salas ziemeļos Dienvidķīnas jūras krastā  no štata galvaspilsētas Kučinas. Nozīmīgs naftas ieguves un pārstrādes, kā arī transporta centrs. 

## Vēsture
1883. gadā Brunejas sultāns cedēja Baramas apgabalu Saravakas tālaika radžam Čārlzam Brukam. Par apgabala pārvaldnieku nozīmēja Klodu de Krespiņī (*Claude Champion de Crespigny*), kura vadībā izveidoja ceturto Saravakas apriņķi ar administratīvo centru Klodtaunā (mūsdienu Marudi). Miri (nosaukums cēlies no mireku cilts nosaukuma) tajā laikā bija neliels mangrovju un džungļu iekļauts ciems ar 20 mājām.

Kopš seniem laikiem vietējie iedzīvotāji Miri apkārtnē ar rokām raktās bedrēs ieguva naftu. Jau 11. gadsimtā ķīniešu tirgotāji no Borneo importēja kamparu un petroleju. 1910. gadā *Royal Dutch Shell* Miri apkārtnē atklāja plašas naftas iegulas un jau drīz sākās tās ieguve. Pirmo naftas pārstrādes uzņēmumu uzbūvēja 1914. gadā. Jau 1912. gadā apriņķa administratīvās iestādes pārcēla no Marudi uz strauji augošo Miri. 1929. gadā naftas ieguves apjoms sasniedza 15 tūkstošus barelu dienā.

Sākoties 2. pasaules karam, Sarakavas valdība iznīcināja Miri naftas ieguves un pārstrādes infrastruktūru. Japāņu okupācijas laikā pilsētu periodiski bombardēja Savienoto spēki. Pēc kara naftas ieguve un pārstrāde tika atjaunota. 1974. tika nodibināta Malaizijas nacionālā naftas kompānija *Petronas*, kas ļāva daļai peļņas palikt valstī un to investēt pilsētas attīstībā. 2005. gadā Miri piešķīra lielpilsētas statusu; tā bija pirmā pilsēta, kas nav štata centrs, kurai šādu statusu piešķīra.

## Atsauces

## Ārējās saites
Mazā Ormaņu iela

**Mazā Ormaņu iela** ir L veida iela Daugavpilī, Vecās Forštates apkaimē. Tā sākas strupceļā Šuņezera krastā, ved austrumu un ziemeļu virzienā un beidzas krustojumā ar Ormaņu ielu. Mazajā Ormaņu ielā ir privātmāju apbūve, bet tās pārnumuru (dienvidu) puse nav apbūvēta.

Ielas garums ir aptuveni 180 metri, sarkano līniju platums ir no 6 līdz 16 metriem. Visā garumā Mazā Ormaņu iela ir klāta ar grants segumu. Satiksmes kustība norit vienā joslā abos virzienos. Sabiedriskais transports pa Mazo Ormaņu ielu nekursē.

Mazā Ormaņu iela izveidota 20. gadsimta trešajā ceturksnī. Tās nosaukums laika gaitā nav mainījies.

## Ielu savienojumi
Mazā Ormaņu iela ir savienota ar šādām ielām:
* Ormaņu iela (T veida krustojums)

## Atsauces
Ciema iela (Daugavpils)

**Ciema iela** ir iela Daugavpilī, Vecajā Forštatē. Ciema iela sākas no Ezeru ielas pie tās krustojumā ar Vidzemes ielu, ved ziemeļaustrumu virzienā un beidzas krustojumā ar Artilērijas ielu. Ciema ielā ir savrupmāju apbūve.

Ielas garums ir aptuveni 247 metri, sarkano līniju platums ir no 14 līdz 25 metriem. Visā garumā Ciema iela ir klāta ar grants segumu. Satiksmes kustība norit vienā joslā abos virzienos. Sabiedriskais transports pa Ciema ielu nekursē, bet pie Vidzemes un Ezeru ielas krustojuma atrodas 4., 5., 18. un 21. autobusu maršrutu pietura "Ezeru iela".

Ciema ielas nosaukums ir zināms no 1930. gadiem un kopš tā laika nav mainījies.

## Ielu savienojumi
Ciema iela ir savienota ar šādām ielām:
* Ezeru iela (T veida krustojums)
* Pļavu iela (savienojums ar Pļavu ielas atzarojumu)
* Artilērijas iela (T veida krustojums)

## Atsauces
Kotakinabalu

**Kotakinabalu** () ir pilsēta Malaizijā, Sabahas štata galvaspilsēta un lielākā apdzīvotā vieta. Pilsēta atrodas Kalimantānas salas ziemeļrietumos Dienvidķīnas jūras krastā. Nozīmīgs Malaizijas austrumdaļas rūpniecības, finanšu un kultūras centrs.

## Vēsture
Kopš 15. gadsimta pilsētas teritorija piederēja Brunejas sultanātam, vietējie kadazandusuni to dēvēja par Dondounu (*Dondoung*). 1882. gadā Britu Ziemeļborneo kompānija badžavu apdzīvotajā Gajas salā 1,5 km no Kalimantānas krasta nodibināja apmetni. 1897. gadā badžavi pilsētiņu nodedzināja un 1899. gadā kompānija to atjaunoja Kalimantānas krastā iepretī Gajas salai. Sākotnēji to dēvēja par Apiapi (*Api-Api*) pēc vietējās upes nosaukuma, bet vēlāk to pārdēvēja par **Džeseltonu** (*Jesselton*) par godu kompānijas vicepriekšsēdētājam Čārlzam Džeselam (*Charles Jessel*). Pilsētā uzbūvēja piestātni, administratīvās ēkas, noliktavas un tirgu un Džeseltona kļuva par Ziemeļborneo galveno tirdzniecības centru; šeit tirgoja galvenokārt kaučuku, rotangu, medu un vasku. 1896. gadā tika atklāts Ziemeļborneo dzelzceļš. 

2. pasaules karam sākoties briti atkāpšanās laikā pilsētu daļēji nopostīja, bet japāņu okupanti to dēvēja par Api. Okupācijas laikā vietējie iedzīvotāji vairākkārt sacēlās pret japāņiem, bet šīs sacelšanās tika brutāli apspiestas. Pilsēta tika ievērojami nopostīta arī atbrīvošanas cīņu laikā; neskartas bija palikušas tikai trīs ēkas. 

Pēc kara Ziemeļborneo kompānijai nebija līdzekļu pilsētas atjaunošanai un tā Džeseltonu nodeva Ziemeļborneo kroņa kolonijai. Kroņa kolonija pilsētu atjaunoja un nozīmēja par tās administratīvo centru. Kad 1963. gadā Ziemeļborneo kopā ar Saravaku un Malajas Federāciju nodibināja Malaiziju, Ziemeļborneo tika pārdēvēta par Sabahu, bet Džeseltona — par Kotakinabalu pēc netālā Kinabalu kalna. 2000. gadā Kotakinabalu piešķirts lielpilsētas statuss.

## Atsauces

## Ārējās saites
Lāču iela (Daugavpils)

**Lāču iela** ir iela Daugavpilī, Daugavas kreisajā krastā, Grīvas apkaimē. Tā sākas krustojumā ar Lauces ielu Laucesas upes krastā, ved rietumu virzienā un beidzas krustojumā ar Komunālo ielu. Lāču ielā ir privātmāju apbūve.

Lāču ielas garums ir 80 metri, sarkano līniju platums ir no 8 līdz 12 metriem. Visā garumā Lāču ielai ir grants segums un viena braukšanas josla. Satiksmes kustība atļauta abos virzienos. Sabiedriskais transports pa Lāču ielu nekursē, bet pie krustojuma ar Komunālo ielu atrodas 6. un 7. autobusu maršrutu pietura "Komunālā iela".

Tagadējā Lāču iela attēlota 1936. gada kartē, bet tās nosaukums nav parakstīts. Latvijas PSR laikā to dēvēja par **Kahovska ielu**, par godu dekabristu sacelšanās dalībniekam . 1992. gadā iela ieguva nosaukumu **Lāču iela**.

## Ielu savienojumi
Lāču iela ir savienota ar šādām ielām:
* Lauces iela (L veida krustojums)
* Komunālā iela (T veida krustojums)

## Atsauces

## Skatīt arī
* Zvaigžņu iela (Daugavpils)
Družba (naftas vads)

thumb|Naftas vada būve Ungārijā (1972).
thumb|Krievijas funkcionējošie naftas vadi uz Eiropas valstīm (2003).
**Naftas vads "Družba"** ( — 'draudzība') ir 1960.–1974. gadā uzbūvēts Krievijas naftas vadu tīkls, kas stiepjas no Aļmetjevskas caur Samaras un Brjanskas apgabaliem līdz Mozirai Baltkrievijā, kur sadalās divos galvenajos cauruļvados, kas caur Ukrainu piegādā naftu Slovākijai, Ungārijai un Čehijai, un caur Poliju — Vācijai. 

Līdz 2003. gadam pa mazāku tā atzaru piegādāja naftu eksportam uz Ventspils ostu un līdz 2006. gadam uz Mažeiķu naftas pārstrādes rūpnīcu un Būtiņģes naftas termināli.

## Vēsture
1959. gadā Savstarpējās ekonomiskās palīdzības padome nolēma būvēt galveno naftas cauruļvadu no PSRS uz Polijas, Čehoslovākijas un Vācijas Demokrātiskās Republikas naftas pārstrādes rūpnīcām. Katrai valstij bija jāpiegādā nepieciešamie materiāli, iekārtas un mašīnas būvniecībai. Cauruļvadu sāka uzbūvēt 1960. gadā, 1962. gadā naftu  sāka piegādāt Čehoslovākijai, 1969. gada septembrī — Ungārijai, 1969. gada novembrī — Polijai un 1969. gada decembrī — Vācijas Demokrātiskajai Republikai. Naftas eksportam 1968. gadā uzcēla naftas vada atzaru Polocka—Ventspils un 1980. gadā pabeidza Mažeiķu naftas pārstrādes rūpnīcas būvi.
1972.–1974. gadā blakus pirmajam cauruļvadam uzbūvēta otro cauruļvadu, vadības centrs atradās Ļvivas pilsētā. 

Pēc PSRS sabrukuma 1992. gadā vadības centru pārcēla uz Brjanskas pilsētu, Latvija, Lietuva, Baltkrievija un Ukraina pārņēma cauruļvada īpašumtiesības to teritorijās. 2003. gadā naftas vadu pagarināja līdz Horvātijas ostai Omišaļiem. 

Sakarā ar strīdiem par naftas pārvades cenām caur Ventspils ostu 2001. gada decembrī Krievija atklāja alternatīvo naftas cauruļvadu jeb Baltijas cauruļvadu sistēmu (*Балтийская трубопроводная система*) no Kirišiem uz Somijas jūras līča piekrastē uzbūvēto Primorskas naftas termināli.
Pēc 2006. un 2007. gada strīdiem ar Baltkrievijas valdību 2012. gada martā Krievija pabeidza būvēt arī "Družbai" alternatīvo naftas cauruļvadu uz Somijas jūras līča piekrasti Uņeča–Andreapole–Ustjluga jeb Baltijas cauruļvadu sistēmu-2 (*Балтийская трубопроводная система — 2*). 2019. gada aprīlī Baltkrievijas naftas pārstrādes rūpnīcas uz laiku pārtrauca naftas pārstrādi, jo tā bija piesārņota ar hloru. 

Pēc Krievijas iebrukuma Ukrainā 2022. gadā Eiropas Savienības valstis nolēma pakāpeniski pārtraukt Krievijas naftas iepirkšanu. 2025. gada 13. un 22. augustā Ukrainas bezpilota lidaparāti atkārtoti uzbruka cauruļvada "Družba" naftas pārsūknēšanas stacijai "Uņeča", caur kuru sūknē naftu gan uz Ustjlugas naftas termināli, gan arī uz Ungāriju un Slovākiju. 18. augustā Ukrainas droni aizdedzināja tā paša cauruļvada sūkņu staciju "Ņikoļskoje" Tambovas apgabalā.


Карта перспективных нефтепроводов.JPG|Alternatīvie naftas vadi uz Krievijas Baltijas jūras un Ziemeļu okeāna ostām (2009)
Pipelines in Eastern Europe.png|Naftas (zaļi) un gāzes (sarkani) vadi (2007)
Lietuvos naftotiekiai (Lithuanian Oil Pipelines).svg|Nefunkcionējošie naftas vadi uz Baltijas valstīm (2003)


## Ārējās saites
Patriks Dorgu

**Patriks Dorgu** (, dzimis ) ir dāņu futbolists, kurš spēlē aizsarga pozīcijā un pārstāv Dānijas futbola izlasi. Kopš 2025. gada Dorgu spēlē Anglijas Premjerlīgas komandā *[[Manchester United FC|Manchester United]]*.

Iepriekš pārstāvējis Itālijas komandu *[[US Lecce|Lecce]]*.

Dānijas futbola izlases rindās debitējis 2024. gadā.

## Ārējās saites
Līkā iela (Daugavpils)

**Līkā iela** ir iela Daugavpilī, Vecajā Forštatē. Tā sākas krustojumā ar Līksnas ielu, ved austrumu virzienā un beidzas krustojumā ar Zeltkalna ielu. Līkā iela ir apbūvēta ar privātmājām.

Ielas kopējais garums ir aptuveni 130 metri, sarkano līniju platums ir 21 metrs. Visā garumā Līkā iela ir klāta ar grants segumu. Satiksmes kustība norit vienā joslā abos virzienos. Sabiedriskais transports pa Līko ielu nekursē, bet pie krustojuma ar Zeltkalna ielu atrodas 11., 19., 20. un 26. autobusu pietura "Zeltkalna iela".

Līkā iela ir šīs ielas vienīgais nosaukums, laika gaitā tas nav mainījies.

## Ielu savienojumi
Līkā iela ir savienota ar šādām ielām:
* Līksnas iela (T veida krustojums)
* Zeltkalna iela (T veida krustojums)

## Atsauces
Ļavāni

**Ļavāni** ir apdzīvota vieta Cēsu novada Inešu pagastā. Atrodas pagasta austrumu daļā.

Apdzīvotā vieta atrodas nomaļus no valsts autoceļiem.

Ciema apkārtnē atrodas reģiona nozīmes kultūras piemineklis — Ļavēnu viduslaiku kapsēta.

## Atsauces
Lauces iela

**Lauces iela** ir iela Daugavpilī, Daugavas kreisajā krastā, Grīvas apkaimē. Tā sākas krustojumā ar Lāču ielu, ved pa līkumainu līniju gar Laucesas upes krastu dienvidu virzienā un beidzas savienojumā ar Komunālo ielu. Lauces ielā ir vienpusējā privātmāju apbūve, jo ielas citā pusē atrodas upes aizsargdambis.

Lauces ielas kopējais garums ir aptuveni 580 metri, sarkano līniju platums ir no 7 līdz 25 metriem. No sākuma līdz krustojumam ar Stellas ielu Lauces ielai ir grants segums un viena braukšanas josla, bet tālāk tā turpinās kā gājēju taka pa dambi. Sabiedriskais transports pa Lauces ielu nekursē, tuvākās pieturas ir "Komunālā iela" un "Stellas iela".

Iela izveidota 20. gadsimta vidū, tās nosaukums laika gaitā nav mainījies.

## Ielu savienojumi
Lauces iela ir savienota ar šādām ielām:
* Lāču iela (L veida krustojums)
* Pieneņu iela (T veida krustojums)
* Stellas iela (T veida krustojums)
* Komunālā iela (savienojums tikai gājējiem)

## Atsauces
Karnivool

***Karnivool*** ir Austrālijas progresīvā roka / metāla grupa, kas dibināta Pērtā 1998. gadā. Grupas sastāvā ir Ians Kenijs (vokāls), Drū Godards un Marks Hoskings (ģitāras), Džons Stokmens (bass) un Stīvs Džads (bungas). "Karnivool" radās no grupas, ko Kenijs un Godards izveidoja vidusskolas laikā. Līdz šim viņi ir izdevuši trīs studijas albumus, no kuriem jaunākais (*"Asymmetry*") tika izdots 2013. gadā.

## Muzikālais stils un ietekmes
"Karnivool" sākotnēji izveidojās kā "melodiski noskaņots, bet ārkārtīgi tehnisks" ņūmetāla projekts, pirms grupa sevi no jauna pozicionēja un paplašināja savu skanējumu. *[[AllMusic]]* rakstīja, ka "Karnivool" skanējums apvieno "progresīvā roka, alternatīvā roka un metāla ietekmes". Savukārt *Metal Hammer* norādīja, ka grupa "pievērsa pasaules uzmanību Austrālijas progresīvajam metālam. Viņu debijas albums *Themata* (2005) piesaistīja subkultūru, kas tikai daļēji bija post-ņūmetāls, atdzīvinot progresīvā metāla žanru ar Tool iedvesmotu pieeju". Grupu iedvesmoja arī Deftones. *[[Rolling Stone]] India* raksturoja "Karnivool" kā progresīvā roka grupu, kuru raksturo "neparasti taktsmēri, smagnēji rifi un robainas ģitāras līnijas, pacilājošs un harmonizēts vokāls, kā arī intelektuāls saturs". Arī *AltSounds* uzsvēra, ka grupa spēlē "daļēji progresīvu alternatīvo metālu", un šī iemesla dēļ to bieži salīdzina ar *Tool*.

## Diskogrāfija
* *Themata* (2005)
* *Sound Awake* (2009)
* *Asymmetry* (2013)
* *In Verses* (2026)

## Atsauces